CELEX: 32006R1609
Language: sk
Date: 2006-10-27 00:00:00
Title: Nariadenie Komisie (ES) č. 1609/2006 z  27. októbra 2006 , ktorým sa na obdobie dvoch rokov povoľuje uvádzať na trh počiatočnú dojčenskú výživu na báze hydrolyzátov srvátkových bielkovín získaných z bielkovín kravského mlieka   (Text s významom pre EHP)

28.10.2006   
            
            
               SK
            
            
               Úradný vestník Európskej únie
            
            
               L 299/9
            
         
      NARIADENIE KOMISIE (ES) č. 1609/2006
   z 27. októbra 2006,
   ktorým sa na obdobie dvoch rokov povoľuje uvádzať na trh počiatočnú dojčenskú výživu na báze hydrolyzátov srvátkových bielkovín získaných z bielkovín kravského mlieka
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 89/398/EHS z 3. mája 1989 o aproximácii právnych predpisov členských štátov, ktoré sa týkajú potravín na určité nutričné využitie (1), a najmä na jej článok 4 ods. 1a,
   po porade s Európskym úradom pre bezpečnosť potravín,
   keďže:
   
               (1)
            
            
               Smernica 89/398/EHS sa týka potravín na určité nutričné využitie. Osobitné ustanovenia platné pri istých skupinách potravín na určité nutričné využitie sú stanovené v osobitných smerniciach.
            
         
               (2)
            
            
               Smernica Komisie 91/321/EHS zo 14. mája 1991 o počiatočnej dojčenskej výžive a následnej dojčenskej výžive (2) je osobitnou smernicou prijatou v zmysle smernice 89/398/EHS. V smernici 91/321/EHS sa ustanovujú požiadavky na zloženie počiatočnej dojčenskej výživy.
            
         
               (3)
            
            
               Komisia dostala žiadosť o povolenie uviesť na trh inovačnú počiatočnú dojčenskú výživu na báze hydrolyzátov srvátkových bielkovín získaných z kravského mlieka s obsahom bielkovín nižším, ako je minimálna hodnota 0,56 g bielkovín/100 kJ (2,25 g bielkovín/100 kcal), ako sa uvádza v bode 2.2 prílohy I k smernici 91/321/EHS.
            
         
               (4)
            
            
               Dňa 5. októbra 2005 poskytol Európsky úrad pre bezpečnosť potravín stanovisko (3). V tomto stanovisku sa uvádza, že počiatočnú dojčenskú výživu na báze hydrolyzátov srvátkových bielkovín získaných z kravského mlieka s obsahom bielkovín 0,47 g/100 kJ (1,9 g/100 kcal) je bezpečné a vhodné používať ako jediný zdroj výživy dojčiat.
            
         
               (5)
            
            
               Preto by sa do prijatia zmien a doplnení smernice 91/321/EHS malo povoliť uvádzanie tejto počiatočnej dojčenskej výživy na trh na obdobie dvoch rokov.
            
         
               (6)
            
            
               Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Odchylne od článku 2 a článku 4 ods. 1 smernice 91/321/EHS sa na obdobie dvoch rokov od dátumu prijatia tohto nariadenia povoľuje uvádzať na trh počiatočnú dojčenskú výživu na báze hydrolyzátov z kravského mlieka, ako je uvedené v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. októbra 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 186, 30.6.1989, s. 27. Smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      (2)  Ú. v. ES L 175, 4.7.1991, s. 35. Smernica naposledy zmenená a doplnená smernicou 2003/14/ES (Ú. v. EÚ L 41, 14.2.2003, s. 37).
   
      (3)  Vestník EFSA (2005) 280, 1 – 16.
   
      PRÍLOHA
      Špecifikácie zdroja bielkovín, ich spracovania a kvality používané pri výrobe počiatočnej dojčenskej výživy na báze hydrolyzátov srvátkových bielkovín získaných z bielkovín kravského mlieka
      1.   Obsah bielkovín
      Obsah bielkovín = obsah dusíka × 6,25
      
                  Minimálny
               
               
                  Maximálny
               
            
                  0,44 g/100 kJ
               
               
                  0,7 g/100 kJ
               
            
                  (1,86 g/100 kcal)
               
               
                  (3 g/100 kcal)
               
            2.   Zdroj bielkovín
      Bielkoviny z demineralizovanej sladkej srvátky získané z kravského mlieka po enzymatickom vyzrážaní kazeínov s použitím chymozínu, ktoré sú zložené z týchto látok:
      
                  a)
               
               
                  63 % srvátkový bielkovinový izolát bez kazeínových glykomakropeptidov s minimálnym obsahom bielkovín v sušine 95 % a menej ako 70 % denaturáciou bielkovín a maximálnym obsahom popola 3 %,
               
            
                  b)
               
               
                  37 % bielkovinový koncentrát zo sladkej srvátky s minimálnym obsahom bielkovín v sušine 87 % a menej ako 70 % denaturáciou bielkovín a maximálnym obsahom popola 3,5 %.
               
            3.   Spracovanie bielkovín
      Dvojstupňový proces hydrolýzy s použitím prípravku z trypsínu, pričom medzi týmito dvoma štádiami hydrolýzy dochádza k tepelnému spracovaniu (3 až 10 minút pri teplote 80 až 100 °C).
      4.   Kvalita bielkovín
      Esenciálne a semiesenciálne aminokyseliny v materskom mlieku podľa prílohy V k smernici 91/321/EHS.